cyanic-selkie/wikianc huggingface dataset:
অম্বিকাচরণ গুহ
প্রারম্ভিক জীবন
অম্বিকাচরণ আট অথবা নয় বছর বয়সে গুরুতরভাবে আহত হন। ফলে চিকিৎসকের পরামর্শে তাকে নিজ বাড়িতেই পড়াশোনা চালিয়ে যেতে হয়। তিনি নিয়মিত শরীরচর্চা শুরু করেন এবং বাড়িতেই তিনি ঘোড়সওয়ারের দীক্ষা পান। তিনি মথুরার কালিচরণ চৌবের কাছে কুস্তির প্রশিক্ষণ নেন।
কর্মজীবন
১৮৫৭ সালে, মাত্র ১৬ বছর বয়সে, অম্বিকা তার পিতামহের পরামর্শে বাংলার প্রথম আখড়া প্রতিষ্ঠা করেন। অম্বিকা তখন বিভিন্ন ধরনের কুস্তি এবং ভারোত্তোলন কৌশল শিখতে ভারতের বিভিন্ন অঞ্চলে ভ্রমণ করেন। তিনি সমকালীন ভারতীয় কুস্তিগীরদের সাথে কুস্তি লড়েন এবং অনেকের বিরুদ্ধেই জয়ী হন। তিনি তখন অম্বু বাবু অথবা রাজা বাবু নামে পরিচিতি লাভ করেন।
তার আখড়া তখন উদীয়মান ভারতীয় কুস্তির এক তীর্থক্ষেত্রে পরিণত হয়েছিল। অম্বিকাচরণ তখন বাংলার বিকাশমান কুস্তিগীরদের প্রশিক্ষক হিসেবে গুরুত্বপূর্ণ ভূমিকা পালন করেন। স্বামী বিবেকানন্দ তার তরুণ জীবনে, অম্বু বাবুর আখড়ায় কুস্তি শিখেছিলেন।
তার কয়েকজন বিখ্যাত ছাত্রের নাম নিচের তালিকায় দেওয়া হল।
কিংবদন্তি
বাংলায় আখড়া সংস্কৃতির উল্লেখযোগ্য প্রসার ঘটায় বাঙালি হিন্দু ধনীরা এর সাথে সম্পৃক্ত হন। বাংলা বিভিন্ন জায়গায় ব্যাঙের ছাতার মত কয়েক শত আখড়া গড়ে উঠলো, এদের মধ্যে থেকেই পরবর্তীকালে জাতীয়তাবাদী বিপ্লবের উন্মেষ ঘটে।
সাদ কান্ধলভি
মুহাম্মদ সাদ কান্ধলভি (জন্ম: ১০-ই মে ১৯৬৫) একজন ভারতীয় মুসলিম পণ্ডিত এবং প্রচারক। তিনি তাবলিগ জামাতের প্রতিষ্ঠাতা মুহাম্মদ ইলিয়াস কান্ধলভীর প্রপৌত্র। তিনি তাবলিগী জামাতের একটি অংশের প্রধান।
প্রাথমিক জীবন
তিনি পশ্চিম-উত্তর প্রদেশের শামলী জেলার কান্ধলা শহরে ১৯৬৫ সালের ১৩ই মে (১৩৮৫ হিঃ)। তিনি তাবলিগ জামাতের প্রতিষ্ঠাতা ও প্রাক্তন মুহাম্মদ ইলিয়াস কান্ধলভির প্রপৌত্র ও তবলিগ জামাতের প্রাক্তন আমীরের মুহাম্মদ ইউসুফ কান্ধলভীর নাতি। তিনি ১৯৮৭ সালে নয়াদিল্লির নিজামউদ্দিন মারকাজের কাশিফুল উলূম মাদরাসা থেকে দরসে নিজামি পড়াশোনা শেষ করেন।
সমালোচনা
তার কিছু বিবৃতি দেওবন্দি পণ্ডিতদের বিরুদ্ধে যায়। দক্ষিণ আফ্রিকার মুফতি ইব্রাহিম দেসাই তার ওয়েবসাইট আস্কইমাম-এ একটি ফতোয়া প্রকাশ করেন। ভারতের ইসলামি বিশ্ববিদ্যালয় দারুল উলুম দেওবন্দ তার নেতৃত্ব নিয়ে প্রশ্ন তুলে তার বিরুদ্ধে ফতোয়া জারি করে।
দারুল উলুম নাদওয়াতুল উলামার জায়েদ মাজাহিরি তাবলীগ জামাত কা বাহামি ইখতেলাফ আউর ইত্তেহাদ-ও-ইত্তেফাক আউর সুলাহ-ও-সাফাই কি এক কৌশিশ (অনু. তাবলীগ জামাতের অভ্যন্তরীণ বিবাদ: পারস্পরিক ঐক্যবদ্ধ হওয়ার এবং সমঝোতার একটি প্রচেষ্টা) সহ এই বিষয়ে অনেক চুক্তি লিখেছেন। এই প্রতিক্রিয়া অনুসরণ করে ব্রিটিশ পণ্ডিত ইউসুফ মুতালা সাদ কান্ধলভির পক্ষে লিখেছেন এবং কথা বলেছেন।
পারিবারিক জীবন
সাদ কান্ধলভী হলেন সালমান মাজাহিরির জামাতা।
বিলি বব থর্নটন
বিলি বব থর্নটন (Billy Bob Thornton; ৪ আগস্ট ১৯৫৫) হলেন একজন মার্কিন অভিনেতা, চলচ্চিত্র নির্মাতা, গায়ক, গীতিকার। তার উল্লেখযোগ্য ছায়াছবির মধ্যে রয়েছে স্লিং ব্লেড, এ সিম্পল প্ল্যান এবং মনস্টার্স বল।
থর্নটন একাডেমি অব সায়েন্স ফিকশন, ফ্যান্টাসি অ্যান্ড হরর ফিল্মস থেকে প্রেসিডেন্টস অ্যাওয়ার্ডস ও ন্যাশনাল বোর্ড অব রিভিউ থেকে একটি বিশেষ কৃতিত্ব পুরস্কার অর্জন করেন এবং হলিউড ওয়াক অব ফেমে তার নামে একটি তারকা খচিত হয়। তিনি তিনটি একাডেমি পুরস্কারের মনোনয়ন লাভ করেন এবং শ্রেষ্ঠ উপযোগকৃত চিত্রনাট্য বিভাগে একটি একাডেমি পুরস্কার অর্জন করেন। এছাড়া তিনি একটি এমি পুরস্কারে মনোনীত হন, চারটি গোল্ডেন গ্লোব পুরস্কারের মনোনয়ন থেকে দুটি পুরস্কার লাভ করেন এবং তিনটি স্ক্রিন অ্যাক্টরস গিল্ড পুরস্কারে মনোনীত হন।
অভিনয় ও চলচ্চিত্র নির্মাণ
থর্নটন প্রথম চলচ্চিত্রে অভিনয় করেন ১৯৮০-এর দশকে সাউথ অব রেনো চলচ্চিত্রে। এতে তিনি রেস্তোরাঁয় কাউন্টারের দাঁড়ানো একজন ব্যক্তির চরিত্রে ক্ষণিক সময়ের জন্য অভিনয় করেন। ১৯৯৬ সালে তিনি স্বাধীন চলচ্চিত্র স্লিং ব্লেড রচনা ও পরিচালনা করে এবং এতে শ্রেষ্ঠাংশে অভিনয় করেন। এটি সাম ফোকস কল ইট আ স্লিং ব্লেড স্বল্পদৈর্ঘ্য চলচ্চিত্রের বিস্তৃত রূপ। স্লিং ব্লেড ছবিটি আন্তর্জাতিকভাবে সমাদৃত হয় এবং থর্নটন তার চিত্রনাট্যের জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার, রাইটার্স গিল্ড অব আমেরিকা পুরস্কার ও এডগার পুরস্কার লাভ করেন। এছাড়া তিনি তার অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
সঙ্গীত
থাম্ব|ডান|সেপ্টেম্বর ২০০৭-এ ব্যান্ডের সাথে কনসার্টে থর্নটন ১৯৯০ সালে থর্নটন গায়ক-গীতিকার হিসেবে আবির্ভূত হন। তিনি ২০১১ সালে রক অ্যালবাম প্রাইভেট রেডিও প্রকাশ করেন। পরবর্তীকালে তিনি আরও তিনটি অ্যালবাম - দ্য এজ অব দ্য ওয়ার্ল্ড (২০০৩), হোবো (২০০৫), ও বিউটিফুল ডোর (২০০৭) প্রকাশ করেন।
রাধারাণী দেবী
রাধারাণী দেবী (৩০ নভেম্বর ১৯০৩  — ৯ সেপ্টেম্বর ১৯৮৯) বিশ শতকের অন্যতম বাঙালি কবি। ভাষার মাধুর্যে ভাবের স্নিগ্ধতায় আর ছন্দের সাবলীল দক্ষতায় 'অপরাজিতা দেবী' ছদ্মনামে সাহিত্য জগতে আলোড়ন সৃষ্টিকারী মহিলা কবি।
জন্ম ও প্রারম্ভিক জীবন
রাধারাণী দেবীর জন্ম বৃটিশ ভারতে র কলকাতায় ১৯০৩ খ্রিস্টাব্দের ৩০ শে নভেম্বর। পিতা আশুতোষ ঘোষ ম্যাজিস্ট্রেট হয়েও ছিলেন শিক্ষানুরাগী, সাহিত্যপ্রিয় ও গভীর রবীন্দ্রভক্ত। তার ও নারায়ণী দেবীর দশম সন্তান ছিলেন রাধারাণী। তার শৈশব কাটে পিতার কর্মক্ষেত্র কোচবিহার জেলার দিনহাটায়। তিনি ছবিরউন্নিসা বালিকা বিদ্যালয় থেকে ছাত্রবৃত্তি ও মাইনর পরীক্ষায় উত্তীর্ণ হন। এরপর স্বশিক্ষায় সংস্কৃত, ইংরাজী ও ফরাসি ভাষায় দক্ষতা অর্জন করেন। পরিবারে শিক্ষার পরিবেশে তিনি শৈশব আনন্দেই কাটিয়েছেন। বাড়িতে প্রত্যেক সদস্যদের জন্য আসত 'প্রবাসী', 'শিশু', 'মৌচাক', 'সন্দেশ', 'সোপান', 'ভারতবর্ষ' প্রভৃতি নানান পত্র পত্রিকা। তার সেজদার হাতে-লেখা ভাইবোনদের পত্রিকা 'সুপথ'-এ দশ বছর বয়সে লেখা দেন তিনি। তার প্রথম কবিতা প্রকাশিত হয় 'মানসী ও মর্মবাণী' পত্রিকায়। কিন্তু মাত্র তের বৎসর বয়সেই তার বিবাহ হয়ে যায় ইঞ্জিনিয়ার সত্যেন্দ্রনাথ দত্তের সাথে। কয়েক মাসের মধ্যেই আচমকা 'এশিয়াটিক ফ্লু' তে স্বামীর মৃত্যু হলে তিনি স্বেচ্ছায় কঠিন বৈধব্য পালন করেন।
সাহিত্যজীবন
সাহিত্যক্ষেত্রে কবিতা দিয়ে নিজেকে প্রকাশ করতে লাগলেন রাধারাণী দত্ত নামে 'ভারতবর্ষ', 'উত্তরা','কল্লোল', 'ভারতী' প্রভৃতি পত্রিকায়। ১৯২৪ খ্রিস্টাব্দে তার প্রথম গল্প ‘বিমাতা’ প্রকাশিত হয় ‘মাসিক বসুমতী’তে। প্রথম প্রবন্ধ ‘পুরুষ’ প্রকাশিত হয় ‘কল্লোল’-এ। এর পাঁচ বছর পরে প্রকাশিত হয় প্রথম কাব্যগ্রন্থ -  ‘লীলাকমল’। এরপর 'সিঁথিমোর' ও 'বনবিহগী' কাব্যগ্রন্থ। 'বনবিহগী' র চিত্রাঙ্কন করেছিলেন অবনীন্দ্রনাথ ও নন্দলাল বসু আর প্রুফ সংশোধন করেছিলেন রাজশেখর বসু। ১৯২৭ খ্রিস্টাব্দে তার ও নরেন্দ্র দেবের যুগ্ম সম্পাদনায় বাংলা কাব্য সংকলন 'কাব্যদীপালি' প্রকাশিত হয়। একবার এক সান্ধ্য আড্ডায় রাধারাণীর রচনার পরিপেক্ষিতে প্রমথ চৌধুরী মন্তব্য করেন -
এই অভিযোগের প্রতিবাদে তিনি 'অপরাজিতা দেবী' ছদ্মনামে ব্যক্তিগত অভিজ্ঞতার ছায়াপাতে শুরু করেন রচনা। তার কবিতার মধ্যে অন্তঃপুরের অন্তরঙ্গ জগত আত্মপ্রকাশ করেছে বিশ্বস্ততার সাথে। যেমন মাধুর্য ও কৌতুক, তেমনই প্রতিবাদ আর বিদ্রোহে সাহিত্যজগৎে এক আলোড়ন সৃষ্টি করেছিল, যা কিনা সেসময় যেকোনো মহিলা কবির কলমে প্রায় অসম্ভব ছিল। ১৯৩০-৩৭ খ্রিস্টাব্দের মধ্যে তার প্রকাশিত ভালোবাসার কাব্যগ্রন্থ গুলি হল -
তবে যখনই তিনি বুঝেছেন সাহিত্য অন্য খাতে বইতে শুরু করেছে এবং তার এ লেখা নতুনকালের জন্য নয় - সেই মুহূর্তে তিনি 'অপরাজিতা' র কলম থামিয়ে দিয়েছেন। অপরাজিতা দেবী রবীন্দ্রনাথকে পদ্যে চিঠি দিতেন, উত্তরও পেতেন পদ্যে। 'প্রহসিনী' গ্রন্থে সেসব কবিতা প্রকাশিত হয়েছে। 'রবীন্দ্রনাথের অন্তঃপুর' হল তার এক উল্লেখযোগ্য প্রবন্ধ।১৯৩১ খ্রিস্টাব্দের ৩১ শে মে নরেন্দ্র দেবের সঙ্গে বিবাহ হয়। তৎকালীন নাগরিক-বুদ্ধিজীবী সমাজে দেবদম্পতির বিশেষ সমাদর ছিল। তাঁদের কন্যা হলেন সাহিত্যিক নবনীতা দেবসেন। তাঁদের কলকাতার  হিন্দুস্থান পার্কের বাড়ি 'ভালো-বাসা'-য় নানা মনীষীর সমাগম ঘটেছে একসময়। কথাশিল্পীশরৎচন্দ্রের সঙ্গে রাধারাণীর খুবই ঘনিষ্ঠ 'বড়দা' সম্পর্ক ছিল। তাঁদের 'ভালো-বাসা'য় তিনি প্রায় নিত্য আসতেন।শরৎচন্দ্রের অসমাপ্ত উপন্যাস 'শেষের পরিচয়' তিনিই সমাপ্ত করেন। ভালো বক্তাও ছিলেন তিনি। ১৯৭৫ খ্রিস্টাব্দে বড়দা'র জন্মশতবর্ষে কলকাতা বিশ্ববিদ্যালয়ে তিনি যে 'শরৎচন্দ্র বক্তৃতামালা' দিয়েছিলেন তারই গ্রন্থরূপ তার একমাত্র প্রবন্ধ গ্রন্থ 'শরৎচন্দ্র: মানুষ ও শিল্প'। এই গ্রন্থটিতে শরৎপ্রতিভা বিশ্লেষণে তার গভীর অভিজ্ঞতা ও অন্তর্দৃষ্টির পরিচয় মেলে। রাধারাণী ছোটদের জন্য লিখেছেন 'নীতি ও গল্প' এবং 'গল্পের আলপনা'। স্বামীর সম্পাদনায় ছোটদের জন্য মাসিক পত্রিকা 'পাঠশালা' প্রকাশে সহায়তা ছাড়াও যৌথভাবে সম্পাদনা করেছেন বাংলা গ্রন্থের সংকলন 'কথাশিল্প'। বিবাহের মন্ত্রগুপ্তির স্বচ্ছন্দ অনুবাদ করা তার বইটি হল 'মিলনের মন্ত্রমালা'। এছাড়া বারোয়ারি উপন্যাসও লিখেছেন।
মৃত্যু
রাধারাণী দেবী ১৯৮৯ খ্রিস্টাব্দে ৩০ শে নভেম্বর কলকাতায় নিজ বাসভবন 'ভালো-বাসা'য় প্রয়াত হন।
বাংলা (দ্ব্যর্থতা নিরসন)
এটি একটি দ্ব্যর্থতা নিরসনকারী পৃষ্ঠা।
বাংলা শব্দটি দ্বারা ভৌগোলিক ও নৃ-ভাষাগত দক্ষিণ এশিয়া অঞ্চলের বঙ্গ ভূমি অথবা সংক্ষেপে স্বাধীন সার্বভৌম রাষ্ট্র বাংলাদেশ ও ভারতবর্ষের অন্তর্গত পশ্চিমবঙ্গ কে বুঝানো হয়। তাছাড়া বৃহত্তর বঙ্গীয় এলাকার বাঙালি জাতির মুখের ভাষা কেও বাংলা নামে অবহিত করা হয়।
নিম্নলিখিত নিবন্ধগুলিও বাংলা নামে অভিহিত হতে পারে:
চানাই রুটি
চানাই রুটি বা রোটি প্রাটা, রোটি চানাই, রোটি বেত ইত্যাদি বিভিন্ন নামে পরিচিত এই বিশেষ রুটিজাতীয় খাবারটি দক্ষিণ-পূর্ব এশিয়ার বিভিন্ন দেশে খাবার হিসাবে প্রচলিত। বিশেষ করে ব্রুনাই, ইন্দোনেশিয়া, মালয়েশিয়া, সিঙ্গাপুর এবং থাইল্যান্ডে  এই খাবার বিশেষ জনপ্রিয়। এটি সাধারণত ডাল বা অন্যান্য ধরণের তরকারির সাথে পরিবেশন করা হয়। তবে মাংস, ডিম বা পনিরের মতো বিভিন্ন উপাদান দিয়েও এই খাবারটি খাওয়া যায়।
উনিশ শতকের দিকে চানাই রোটির উদ্ভব হয়। এর পর খুব তাড়াতাড়ি দক্ষিণ-পূর্ব এশিয়ার বিভিন্ন দেশে এটি একটি জনপ্রিয় প্রাতঃরাশ এবং জলখাবার হিসাবে প্রচলিত হয়। বিশেষ করে দক্ষিণ-পূর্ব এশিয়ার দেশ ব্রুনাই, ইন্দোনেশিয়া, মালয়েশিয়া, সিঙ্গাপুর এবং থাইল্যান্ডে এই খাবার বহুল জনপ্রিয়। কথিত আছে যে ডাচ ইস্ট ইন্ডিজ যখন এই অঞ্চলে উপনিবেশ স্থাপন করেছিল তখন ডাচ এবং অভিবাসী ভারতীয়দের হাত ধরে স্থানীয় অঞ্চলে চানাই রুটির প্রচলন হয়েছিল। এই খাবার মামাক নামেও পরিচিত। গ্রাম এবং শহরের বিভিন্ন অঞ্চলে, ব্রুনাই, ইন্দোনেশিয়া, মালয়েশিয়া এবং থাইল্যান্ডের পাশাপাশি সিঙ্গাপুরের রাস্তার ধারের বিভিন্ন খাবার দোকানে এই খাবার পরিবেশন করা হয়।
ব্যুৎপত্তি
সংস্কৃত এবং অন্যান্য ভারতীয় ভাষায় রোটি কথার অর্থ হল রুটি। কিছু তথ্য অনুসারে দাবি করা হয় যে চানাই বলতে চানা বা ছোলাকে নির্দেশ করা হয়। উত্তর ভারতের একটি জনপ্রিয় খাবার হল মশলাদার গ্রেভিতে তৈরি সিদ্ধ ছোলা যার সাথে এই ধরণের রুটি ঐতিহ্যগতভাবে পরিবেশন করা হত। অক্সফোর্ড ইংলিশ ডিকশনারী অনুসারে মালয় শব্দ চানাই থেকে এর উৎপত্তি যার অর্থ ময়দা পাতলা করা।
বর্ণনা
চানাই রোটি ময়দা থেকে তৈরি করা হয়। সাধারণত চর্বিজাতীয় পদার্থ যেমন ঘি, ময়দা এবং জল দিয়ে এই রুটি তৈরী হয়। কিছু রন্ধন প্রনালীতে মিষ্টি কনডেন্সড মিল্কও ব্যবহার করা হয়। ময়দাটিকে বারবার মেখে নরম করা হয়। মাখা ময়দার তালটিকে চ্যাপ্টা করে রেখে মাখা হয় ও তারপর তাতে তেল মাখানো হয়। তারপর ময়দার বল তৈরি করে চ্যাপ্টা করে বেলা হয় যতক্ষণ না এটি কাগজের মত পাতলা রুটির আকার ধারণ করে। তারপর সেই রুটিকে পাকিয়ে একটি লম্বা দড়ির মতো আকার দেওয়া হয়। এই দড়ি আকৃতির ময়দাকে গিঁটের মত ভাঁজ লাগিয়ে সর্পিল আকার দেওয়া হয় যাতে রান্না করার সময় এটিতে ময়দার পাতলা স্তর থাকে। থাম্ব| [[পশ্চিম সুমাত্রা|পশ্চিম সুমাত্রার বুকিটিংগিতে মাটন কারির সাথে রোটি চানাই পরিবেশন করা হয়।]]
আঞ্চলিক বৈচিত্র
সাধারণ রুটিকে প্রায়ই রোটি কোসোং (মালয় ভাষায় সাধারন রুটি) বলা হয়।
ঐতিহ্যগতভাবে চানাই রুটি ডাল (মসুর ডাল) -এর তরকারি দিয়ে পরিবেশন করা হয়। এটি নিম্নলিখিত তরকারিগুলির সাথেও পরিবেশন করা যেতে পারে:
রিলে
thumb|right|রিলে 'রিলে '  (ইংরেজি: Relay) ফরাসি শব্দ  রেলাইস'" থেকে এসেছে। রিলে একটি বৈদ্যুতিকভাবে চালিত সুইচ। সাধারণত রিলেতে তড়িৎ পরিবর্তন কৌশল পরিচালনা করতে একটি তড়িৎ-চুম্বক ব্যবহার করা হয়, কিন্তু অন্যান্য পরিচাল নীতিও ব্যবহার করা যায়। টেলিগ্রাফের শুরুর দিকে রিলে শব্দটি ব্যবহার করা হতো। এই যন্ত্রগুলোর মাধ্যমে মোর্স কোড ব্যবহার করে সংবাদ আদান প্রদান করা হতো এক ডাকঘর থেকে অন্য ডাকঘরে।
ব্যবহার
রিলের ব্যবহার দেখা যায় সেখানে; যেখানে একটি নিম্ন-ক্ষমতা সম্পন্ন সংকেতের দ্বারা একটি বর্তনী নিয়ন্ত্রণ করা দরকার হয়, অথবা যেখানে কয়েকটি বর্তনীকে একটি মাত্র সংকেতের মধ্যে নিয়ন্ত্রণ করা দরকার। প্রথম রিলে দুরপাল্লার টেলিগ্রাফ বর্তনীতে ব্যবহার করা হয়েছিল, পুনরাবৃত্তির কাজে এবং এক বর্তনী থেকে সংকেত পুনপ্রক্রিয়া করে অন্য একটি বর্তনীতে পুনঃপ্রেরণ করার জন্য। রিলের ব্যবহার টেলিফোন অফিস এবং আগের দিনের কম্পিউটারে ব্যাপকভাবে খুঁজে পাওয়া যায়। আবার এক ধরনের রিলে আছে যা প্রয়োজন অনুসারে একটি উচ্চ ক্ষমতাসম্পন্ন বৈদ্যুতিক মোটরকে সরাসরি চালাতে পারে, তাকে বলা হয় কন্‌ট্যাক্টর।
মনোস্টেবল
মদলোমূর কেবল এক অবস্থানের অন্যান্য একার সময় স্থির কেবল রয়েছে যখন উত্তেজনা ইনপুট সংকেত আছে।
তনিমা হামিদ
তনিমা হামিদ হলেন একজন বাংলাদেশী মডেল, অভিনেত্রী এবং শিক্ষক। তিনি বাংলাদেশের ময়মনসিংহের বাসিন্দা।
ব্যক্তিগত জীবন
তনিমা হামিদ এম হামিদ এবং ফাল্গুনী হামিদের মেয়ে। তিনি শামসুল হায়দার ডালিমকে বিয়ে করেন, যিনি একজন সংবাদ পাঠক এবং উপস্থাপক। তার অর্নিভ নামের একটি সন্তান রয়েছে।
শুরুর জীবন
তনিমা ঢাকার আজিমপুরের অগ্রণী বালিকা উচ্চ বিদ্যালয় থেকে এসএসসি সম্পন্ন করেন। পরে তিনি ঢাকা বিশ্ববিদ্যালয়ের ইতিহাস বিভাগ থেকে অনার্স-মাস্টার্স সম্পন্ন করেন।
কর্মজীবন
তনিমা তিন বা চার বছর বয়সে অভিনয় শুরু করেন। মঞ্চে তার প্রথম নাটক ছিল শাহজাদা বুলবুলের চরিত্রে ব্র্যাকেটের 'চক সার্কেল'। এরপর যখন তিনি ক্লাস ৭-এ পড়েন, ১৯৯২ সালে তিনি মাল্যদান নামে রবীন্দ্রনাথ ঠাকুরের একটি ছোটগল্পে অভিনয় করেছিলেন। এখন পর্যন্ত তিনি তার দল নাট্যচক্রের হয়ে লেট দ্য বি লাইট এর মতো আরও অনেক নাটকে অভিনয় করেছেন। বর্তমানে তিনি রাজধানীর ইস্ট ওয়েস্ট বিশ্ববিদ্যালয়ে সামাজিক সম্পর্ক বিভাগে প্রভাষক হিসেবে কর্মরত।
ভজন
thumb|220px|[[তামিলনাড়ুর কোয়েম্বাটোরে, নবরাত্রি গোলুতে ভজন।]] ভজন (সংস্কৃত: भजनम्) বলতে ধর্মীয় বা আধ্যাত্মিক ধারণা সহ যেকোন ভক্তিমূলক গানকে বোঝায়, বিশেষ করে ভারতীয় ধর্মের মধ্যে, যেকোনো ভাষায়। ভজন শব্দের অর্থ শ্রদ্ধা এবং মূল শব্দ ভজ থেকে উদ্ভূত, যার অর্থ শ্রদ্ধা করা, যেমন 'ভজ গোবিন্দ'। ভজন শব্দের অর্থও ভাগ করা।
'ভজন' শব্দটি সাধারণত এক বা একাধিক প্রধান গায়ক, সঙ্গীত সহ, এবং কখনও কখনও নাচ সহ গ্রুপ ইভেন্টকে বোঝাতে ব্যবহৃত হয়। সাধারনত, তবলা, ঢোলক বা দফের মত বাজনার সাথে ভজন হয়। হ্যান্ডহেল্ড ছোট করতাল সাধারণত বীট বজায় রাখতে ব্যবহৃত হয়। ভজন মন্দিরে, বাড়িতে, খোলা গাছের নিচে, নদীর তীরে বা ঐতিহাসিক তাৎপর্যপূর্ণ স্থানে গাওয়া যেতে পারে।
কোন নির্ধারিত রূপ, বা নির্দিষ্ট নিয়ম না থাকায়, ভজনগুলি সাধারণত গীতিমূলক এবং সুরেলা রাগগুলির উপর ভিত্তি করে। এটি ভক্তি আন্দোলনের সময় বিকশিত সঙ্গীত ও শিল্পকলার ধারার অন্তর্গত। এটি হিন্দুধর্মের পাশাপাশি জৈনধর্মের বিভিন্ন ঐতিহ্যে পাওয়া যায়। হিন্দুধর্মের মধ্যে, ভজন বিশেষ করে বৈষ্ণবধর্মে প্রচলিত।
ধর্মগ্রন্থ থেকে ধারণা, কিংবদন্তি মহাকাব্য, সাধুদের শিক্ষা এবং দেবতার প্রতি প্রেমময় ভক্তি হল ভজনগুলির সাধারণ বিষয়।
ভজন ব্যাপকভাবে বেনামে রচিত হয়েছে এবং সঙ্গীত ও শিল্প ঐতিহ্য হিসাবে ভাগ করা হয়েছে। নির্গুণি, গোরক্ষনাথি, বল্লভপন্থী, অষ্টছাপ, মধুরা-ভক্তি এবং ঐতিহ্যবাহী দক্ষিণ ভারতীয় রীতি সম্প্রদায় ভজন প্রভৃতি ধারাগুলির প্রত্যেকের নিজস্ব সংগ্রহশালা এবং গানের পদ্ধতি রয়েছে।
বুৎপত্তি
সংস্কৃত শব্দ ভজন মূল ভজ থেকে উদ্ভূত, যার অর্থ "বিভক্ত করা, ভাগ করা, অংশ নেওয়া"৷   এই শব্দটি "আধ্যাত্মিক, ধর্মীয় নীতি বা পরিত্রাণের উপায় হিসাবে কোনো কিছুর প্রতি সংযুক্তি, ভক্তি, অনুরাগ, শ্রদ্ধা, বিশ্বাস বা প্রেম, উপাসনা, ধর্মপ্রবণতা" বোঝায়।
ঐতিহাসিক শিকড়
হিন্দুধর্মে, ভজন এবং এর ভক্তি শব্দ কীর্তনের মূল রয়েছে বৈদিক যুগের প্রাচীন ছন্দোময় ও সঙ্গীত ঐতিহ্য, বিশেষ করে সামবেদে। সামবেদ সংহিতা পাঠ্য হিসেবে পাঠ করা হয় না, কিন্তু এটি গানের স্কোর শীটের মতো গাওয়া হয় যা শুনতে হবে।
অন্যান্য প্রয়াত বৈদিক গ্রন্থে দুই পণ্ডিত শিলালিন ও  কৃশাশ্বের কথা উল্লেখ করা হয়েছে, যাকে প্রাচীন নাটক, গান ও নৃত্যের অধ্যয়নে অগ্রগামী বলে কৃতিত্ব দেওয়া হয়েছে। শিলালিন ও কৃশাশ্বের কলা দর্শনগুলি বৈদিক আচার-অনুষ্ঠানের পারফরম্যান্সের সাথে সম্পৃক্ত থাকতে পারে, যেটিতে অন্তর্নিহিত নৈতিক মূল্যবোধের সাথে গল্প বলা জড়িত ছিল। বৈদিক ঐতিহ্যগুলি সাধন কলাগুলির সাথে আচার-অনুষ্ঠানগুলিকে একীভূত করেছিল, যেমন নাটকীয় নাটক, যেখানে কেবল দেবতাদের প্রশংসাই পাঠ করা বা গাওয়া হয় না, তবে সংলাপগুলি নাটকীয় উপস্থাপনা এবং আধ্যাত্মিক বিষয়গুলির আলোচনার অংশ ছিল।
বেদ ও উপনিষদগুলি নাদ-ব্রহ্ম উদযাপন করে, যেখানে নির্দিষ্ট কিছু ধ্বনিকে মৌলিক বলে মনে করা হয়, যা অগত্যা আক্ষরিক অর্থ ছাড়াই মানসিক অনুভূতিকে ট্রিগার করে, এবং এটি আদিম চূড়ান্ত বাস্তবতা ও সর্বোচ্চ সত্যের পবিত্র, অন্তিম অভিজ্ঞতা বলে মনে করা হয়। এই পরম সত্যকে হিন্দু চিন্তাধারায় আনন্দ ও রস (আবেগপূর্ণ স্বাদ) পূর্ণ হিসাবে বিবেচনা করা হয় এবং সুরেলা ধ্বনিকে মানুষের আধ্যাত্মিক অভিজ্ঞতার অংশ হিসাবে বিবেচনা করা হয়। ভক্তিমূলক সঙ্গীতের ধরণ যেমন ভজন একটি ঐতিহ্যের অংশ যা এই শিকড় থেকে উদ্ভূত হয়েছে।
হিন্দু ভজন
হিন্দু ঐতিহ্যের ভজন হল আঞ্চলিক ভাষায় সঙ্গীত সহ অনানুষ্ঠানিক, ঢিলেঢালাভাবে কাঠামোবদ্ধ ভক্তিমূলক গান। এগুলি সমগ্র ভারত ও নেপাল জুড়ে পাওয়া যায়, তবে বৈষ্ণব ঐতিহ্যের মধ্যে বিশেষভাবে জনপ্রিয় যেমন বিষ্ণুর অবতার যেমন কৃষ্ণ, রাম, বিঠোবা ও নারায়ণ (প্রায়ই তাদের স্ত্রীদের সাথে) ভক্তি দ্বারা চালিত। দক্ষিণ ভারতে, ভজনাইরা দক্ষিণ ভারত সম্প্রদায় ভজনাই নামে ঐতিহ্য (সম্প্রদায়) অনুসরণ করে। এটি এমন ঐতিহ্যের সাথে জড়িত যা গত কয়েক শতাব্দী ধরে অনুসরণ করা হয়েছে এবং এতে সমগ্র ভারত জুড়ে মহান সুরকারদের গান/কৃত্তিস/গীত রয়েছে যা অনেক ভারতীয় ভাষাকে অন্তর্ভুক্ত করে।
ভজন স্বতন্ত্রভাবে বা সাধারণভাবে ঐকতানিক ঘটনা হিসেবে একসঙ্গে গাওয়া হতে পারে যেখানে গানের কথা স্থানীয় ভাষায় ধর্মীয় বা আধ্যাত্মিক বিষয়বস্তু অন্তর্ভুক্ত করে। ভজন প্রায়ই দেবতার প্রতি প্রেমময় ভক্তি, মহাকাব্য বা পুরাণের কিংবদন্তি, ভক্তি আন্দোলনের সাধুদের রচনা, বা হিন্দু ধর্মগ্রন্থ থেকে আধ্যাত্মিক বিষয়বস্তু বর্ণনা করে। অনেক হিন্দু ঐতিহ্যের ভজন হল সমবেত গাওয়া এবং বন্ধনের রূপ, যা ব্যক্তিকে সঙ্গীত-চালিত আধ্যাত্মিক ও উপাসনামূলক অভিজ্ঞতার সাথে সাথে সম্প্রদায়ের পরিচিতির ভাগ করে নেওয়ার সুযোগ দেয়, যেখানে লোকেরা খাবার ভাগ করে, মিলিত হয় এবং পুনরায় সংযোগ করুন। ১৯ ও ২০ শতকের ঔপনিবেশিক যুগে ভজনগুলি সম্প্রদায়ের সংগঠনে গুরুত্বপূর্ণ ভূমিকা পালন করেছে, যখন ভারতীয় শ্রমিকদের ত্রিনিদাদ, ফিজি ও দক্ষিণ আফ্রিকা এর মতো দূরবর্তী দেশগুলিতে বৃক্ষরোপণে সস্তা শ্রম হিসাবে আনা হয়েছিল।
কিছু ভজন শতাব্দীর পুরনো, প্যান-আঞ্চলিক ভিত্তিতে জনপ্রিয়, সম্প্রদায়ের ঐতিহ্য হিসাবে চলে গেছে, অন্যগুলো নতুনভাবে রচিত। হিন্দু ঐতিহ্যের প্রত্যেকেই তাদের ইচ্ছামত যে কোন দেবতার স্তব বা যে কোন ধারণা নিয়ে ভজন রচনা করতে স্বাধীন। কিন্তু যেহেতু এগুলি গাওয়া হয়, তাই তারা সাধারণত শাস্ত্রীয় ভারতীয় সঙ্গীতের তাল অনুসরণ করে, বাদ্যযন্ত্রের সাথে যেতে রাগ ও তালকে অনুসরণ করে। এগুলি খোলা আকাশে, মন্দিরের অভ্যন্তরে যেমন স্বামীনারায়ণ আন্দোলনের মতো, বৈষ্ণব মঠগুলিতে, উৎসব বা বিশেষ অনুষ্ঠানের সময় ও তীর্থস্থানগুলিতে গাওয়া হয়।
ভজন সম্পর্কিত কিছু পদ আছে। ভজন সিমরান এবং ভজন কীর্তন একজন শিষ্যকে ঈশ্বরের প্রতি উচ্চ শ্রদ্ধা অর্জন করতে সাহায্য করে।
হিন্দু ঐতিহ্যে ভজন বনাম কীর্তন
ভজন কীর্তনের সাথে ঘনিষ্ঠভাবে সম্পর্কিত, উভয়ই সাধারণ লক্ষ্য, বিষয়, সঙ্গীতের বিষয় ও ভক্তিমূলক অভিনয় শিল্প। ভজন রীতিতে আরও বিনামূল্যে, এবং একক সুর হতে পারে যেটি একক গায়ক দ্বারা এক বা একাধিক বাদ্যযন্ত্র সহ বা ছাড়াই পরিবেশিত হয়। বিপরীতে, কীর্তন আরও সুগঠিত দলগত সম্পাদনের মধ্যে পার্থক্য করে, সাধারণত কল ও প্রতিক্রিয়া  সঙ্গীতের কাঠামোর সাথে, অন্তরঙ্গ কথোপকথন বা ভাবনার মৃদু আদান-প্রদানের অনুরূপ, এবং এতে দুই বা ততোধিক বাদ্যযন্ত্র অন্তর্ভুক্ত থাকে, বৈদিক যুগের প্রসোডি নীতির শিকড় সহ।
অনেক কীর্তন আরও শ্রোতাদের অংশগ্রহণের জন্য তৈরি করা হয়, যেখানে গায়ক আধ্যাত্মিক মন্ত্র, স্তোত্র, মন্ত্র বা বিষয় বলে, শ্রোতারা তারপর জপটি পুনরাবৃত্তি করে বা তাদের ভাগ করা বিশ্বাসের উত্তর দিয়ে উত্তর দেয়।  ভজন, এর বিপরীতে, হয় নীরবতায় অথবা "সঙ্গে গাওয়া"।
জৈনধর্ম
স্টাভান হল জৈনধর্মে ভক্তিমূলক সঙ্গীতের জনপ্রিয় ও ঐতিহাসিকভাবে ব্যাপক ধারার রূপ। স্টাভানের বিষয় ভিন্ন হয়, জৈন, জৈনধর্মীয় ধারণা এবং তার দর্শনের প্রশংসা থেকে শুরু করে ভক্তি ভজনগুলির মতো।
জৈনধর্ম যেকোন সৃষ্টিকর্তা ঈশ্বরকে প্রত্যাখ্যান করে, কিন্তু রক্ষক দেবতা এবং আত্মার পুনর্জন্মকে স্বর্গীয় প্রাণী হিসাবে গ্রহণ করে এবং এর ভক্তিমূলক গানের ঐতিহ্যগুলি এই বিশ্বাসগুলিকে একীভূত করে। স্তবন নাচ এবং পূজার আচার অন্তর্ভুক্ত থাকতে পারে। উত্তর ও পশ্চিম ভারতীয় আঞ্চলিক ভাষায় ভজন নামে পরিচিত, স্তবন সাধারণত জৈন মহিলাদের দল দ্বারা লোক সুর হিসেবে গাওয়া হয় এবং এটি জৈনধর্মের মধ্যে অনুষ্ঠান ও উদযাপনের আনুষ্ঠানিক অংশ।
শিখধর্ম
শিখ ঐতিহ্য এক নিরাকার ঈশ্বরের ভক্তিমূলক উপাসনার উপর প্রধান জোর দেয় এবং ভজন এই উপাসনার অংশ। সম্প্রদায়ের গানের আরও সাধারণ রূপকে শিখধর্মে শবাদ কীর্তন বলে। শব্দ কীর্তন পেশাদার ধর্মীয় সঙ্গীতজ্ঞদের দ্বারা পরিবেশিত হয়, যেখানে শিখ ধর্মগ্রন্থের বাণী (শব্দ, স্তোত্র) নির্দিষ্ট রাগ এবং তালে গাওয়া হয়।
আধুনিক সুরকার ও ভজন গায়ক
বিষ্ণু দিগম্বর পলুস্কর এবং বিষ্ণু নারায়ণ ভাতখন্ডে ভারতীয় শাস্ত্রীয় সঙ্গীতকে ভজনের সাথে একত্র করেছেন। পণ্ডিত কুমার গন্ধর্ব সন্ত কবির এবং মালওয়া অঞ্চলের নির্গুণি ভজন বিখ্যাত করেছিলেন। নৃত্যশিল্পী মল্লিকা সারাভাই ভজনের উপর ভিত্তি করে পরিবেশনা তৈরি করেছেন। হায়দ্রাবাদের অভিনয় চক্রবতী শ্রী জে এস এশ্বরা প্রসাদ রাও, যিনি পুদুক্কোট্টাই পদ্ধতির এএল কৃষ্ণমূর্তি ভগবথরের শিষ্য, তিনি "নিত্র্য সংকীর্থনাম" শিরোনামে সম্প্রদায় ভজন ভিত্তিক পরিবেশনা তৈরি করেছেন।
বৈষ্ণবধর্ম, শৈবধর্ম, শাক্তধর্মের ঐতিহ্য, বৈদিক মন্ত্র এবং যোগ মন্ত্রগুলির ভজনগুলি রচনা করা হয়েছে, পাশ্চাত্য সঙ্গীত শীট বিন্যাসে প্রকাশিত হয়েছে বা কৃষ্ণ দাস, দেব প্রেমাল, মিতেনের মতো পশ্চিমা গায়কদের দ্বারা রেকর্ড করা হয়েছে এবং বিভিন্ন ওয়েস্ট ইন্ডিজ গায়কদের দ্বারা এটি প্রভাবিত হয়েছে।
জৈনধর্মের ঐতিহ্যের স্তাবন রচনা ও সাহিত্য বিস্তৃত, যার ঐতিহাসিক পরিদর্শন রয়েছে যা শ্রী সুধারা স্তবন সংগ্রাহ প্রদত্ত, ঐতিহ্যগতভাবে জৈন পরিবারের দ্বারা "পূজা বাক্সে" সংরক্ষিত। এটি জৈন গানের সাথে ভেক্টরযুক্ত পাঠ্য এবং আদর্শভাবে অনুপ্রাণিত।
কৃপালু মহারাজ আধুনিক যুগের ভক্তি নেতা এবং ভজন-কীর্তন সুরকারদের একজন। তিনি রাধা ও কৃষ্ণের [[লীলা (হিন্দুধর্ম)|লীলা নিয়ে এগারো হাজার একশ এগারোটি দোহা (দম্পতি) রচনা করেছেন এবং রাধাগোবিন্দ গীত নামক ভক্তিমূলক দর্শন; ১০০৮ প্যাড (গান) যাকে প্রেম রাস মাদির বলা হয়; যুগল শতক ও যুগল রাস এবং বারোটি পদের আকারে শত শত কীর্তন যা সম্পূর্ণরূপে কৃষ্ণের সৌন্দর্য ও সাজসজ্জাকে বর্ণনা করে, এবং তেরোটি পদ যা রাধার সৌন্দর্য এবং সাজসজ্জা বর্ণনা করে যাকে বলা হয় শ্রীকৃষ্ণ দ্বাদশী ও শ্রী রাধা ত্রয়োদশী। শ্রী মহারাজীর ভজন ও কীর্তনের পরিবেশনা ভারতের সুপরিচিত গায়ক যেমন মান্না দে, অজনীশ, অনুরাধা পৌডওয়াল, গীতা দত্ত, ভীমসেন জোশী এবং অনুপ জালোটার দ্বারা রেকর্ড করা হয়েছে।
পুরানো দিনে, মীরাবাঈ, সুরদাস এবং নরসিং মেহতা এর মতো সন্তরা বেশ কিছু ভজন রচনা করেছিলেন যা আজও সর্বজনীনভাবে গাওয়া হয়।
শাস্ত্রীয় ভজন
কবীর, মীরাবাঈ, সুরদাস, তুলসীদাস প্রমূখ শ্রদ্ধাভাজন ব্যক্তিত্বদের ভজন শাস্ত্রীয় ঘরাণা ধরনের। তাদের লিখিত ভজনগুলো বিভিন্নভাবে বিশ্বের অন্যতম ভাষা হিন্দী ভাষা দ্বারা প্রভাবিত হয়েছে। এ ধরনের ভজনগুলো হিন্দীভাষী ছাড়াও বিশ্বজনীন সর্বস্তরের শ্রোতাদের কাছে ব্যাপকভাবে উপভোগ্য ও সমাদৃত হয়েছে। এখানে কয়েকজন জনপ্রিয় ভজন লেখকদের লেখার ধরন তুলে ধরা হলো।
কবীর: চাদরীয়া ঝিনি রে ঝিনি
কবীর লিখিত "চাদরীয়া ঝিনি রে ঝিনি" শিরোনামীয় ভজনটি জনপ্রিয় গায়কদের দ্বারা বহুবার রেকর্ড করা হয়েছে। কবীর তার নিজ শরীরকে চাদর হিসেবে বর্ণনা করেছেন। নির্গুণী ভজনের পুরোধা কবীর স্বর্গের নির্গুণ সম্বন্ধে আলোকপাত করেছেন। এ ভজন শুনে সঙ্গীতবোদ্ধা ও শ্রোতারা ধর্মের ছায়াতলে আসতে উৎসাহী হয় এবং এর বাস্তবতা দেখতে পায়। বাবা বুল্লে শাহ্‌ হচ্ছেন তাদেরই একজন এবং অদ্যাবধি বাংলার বাউলেরা এ ধারাকে আরও উন্নত করে যাচ্ছেন। গুরু গ্রন্থ সাহিবে শিখ গুরু নানক এ ধরনের অনেকগুলো ভজনের কথকতা উল্লেখ করেছেন।
এ সুন্দর, এ সুন্দর কাপড়। রাম নামে রঙকৃত, প্রভুর নাম স্মরণে, যেন এটি অষ্ট-পুষ্প পাপড়ি পদ্মের ন্যায় ঘূর্ণায়মান চাকা, পাঁচ উপাদান এবং তিন গুণ স্তরের সমষ্টি। দর্জি হয়ে প্রভু দশটি চাঁদকে নিয়ে আছেন, সুঁইয়ে চাপ দিয়ে শক্ত করে যাচ্ছেন। ভগবান, মানুষ এবং বিজ্ঞজনেরা এটি পড়ছেন: ব্যবহার করে তারা মলিনও করছেন। কবীর বলেন; আমি নিজেকে এ কাপড়ে সযতনে ঢেকে রাখছি, এবং সবশেষে এটি ত্যাগ করব, যেমনটি পূর্বে ছিল।
মীরা: মনে চকর রাখো জি
১৯৪৭ সালে হিন্দী চলচ্চিত্র মীরাবাঈয়ে মনে চকর রাখো জি ভজনগীতিটি প্রকাশ পেয়েছে। রাজস্থানে বসবাসরত মীরাবাঈ এবং তার হিন্দী বাচনভঙ্গীমা রাজস্থানী ভাষায় উচ্চারিত হয়েছে। কারণ রাজস্থানের পাশেই গুজরাত। ফলে রাজস্থানী এবং গুজরাতি ভাষায় বেশ মিল লক্ষণীয়। মীরাবাঈকে উভয় ভাষায় সমানতালে কথা বলেতে দেখা যায়।
হে কৃষ্ণ, তুমি আমাকে তোমার দাসী কর। তোমার দাসী হিসেবে আমি একটি বাগান করব এবং তোমাকে নিত্য দেখব। বৃন্দাবনের কুঞ্জবনে ও পথে আমি তোমার মহিমা গানের মাধ্যমে প্রচার করব।
তুলসীদাস: শ্রী রামচন্দ্র কৃপালু ভজ মন
শ্রী রামচন্দ্র কৃপালু ভজ মন ভজনটি মহামতি তুলসীদাস লিখিত। এতে -
হে আমার হৃদয়! শ্রীরামের স্মরণে পুণর্জন্মের ভয় দূর কর, যার পদ্মের ন্যায় চক্ষু, পদ্মের ন্যায় মুখমণ্ডল এবং পদ্মের ন্যায় হাত, পদ্মের ন্যায় পদযুগল, সূর্যের ন্যায় লোহিত বর্ণ।
সুরদাস: মে নেহি মাখন খাইয়ো
রাগ রামকলি অত্যন্ত জনপ্রিয় একটি পদ হিসেবে বিবেচিত। সুরদাসের লেখা মে নেহি মাখন খাইয়ো ভজনে দুষ্ট বালক হিসেবে ভগবান শ্রীকৃষ্ণ তার মা যশোদা'র হাতে মাখন খাওয়া অবস্থায় ধরা পড়া সম্বন্ধে বর্ণনা করা হয়েছে। এতে দুষ্ট বালক হিসেবে তিনি অর্থাৎ স্বয়ং ভগবান শ্রীকৃষ্ণ তার মা যশোদাকে বলছেন: আমি মাখন খাইনি, মা।
আমি মনে করেছি সখারা আমার মুখে কোন কিছু মেখে দিয়েছে!
সম্প্রদায় ভজন
সম্প্রদায় ভজনগুলোকে নিম্নবর্ণিত ধারায় বিভাজন করা হয়েছে: তেলুগু (ভদ্রচলা ভক্ত রামদাস), কানাড়া (শ্রী পুরান্দ্র দাস), সংস্কৃত (শ্রী সদাশিব ব্রহ্মেন্দ্র), তামিল (শ্রী গোপালকৃষ্ণ ভারতী) এবং শ্রী তৈগর্জ-এই লেখকপঞ্চদ্বয় পঞ্চপতি নামে ভজন রচনা করে গেছেন। যদি সময়কালকে অনুসরণ করা হয় তাহলে উত্তর ভারতের ভজন গীতিকারেরা হলেন- কবীর দাস, মীরাবাঈ, তুলসীদাস অথবা সুরদাস, প্রভু পাণ্ডুরাঙ্গ।
তেতসুও ইয়োকোয়ামা
তেতসুও ইউকোয়ামা হলেন একজন জাপানি মিশ্র মার্শাল আর্টস শিল্পী।
২০২২ উগান্ডা ক্রিকেট বিশ্বকাপ চ্যালেঞ্জ লিগ বি
২০২২ উগান্ডা ক্রিকেট বিশ্বকাপ চ্যালেঞ্জ লিগ বি হচ্ছে একটি ক্রিকেট প্রতিযোগিতা যা ২০১৯-২১ আইসিসি ক্রিকেট বিশ্বকাপ চ্যালেঞ্জ লিগ এর বি গ্রুপের দ্বিতীয় পর্বের খেলা।প্রতিযোগিতাটি হচ্ছে ২০২৩ ক্রিকেট বিশ্বকাপ খেলার যোগ্যতা অর্জনের একটি ধাপ। ২০১৯ এর অক্টোবরে, আন্তর্জাতিক ক্রিকেট কাউন্সিল (আইসিসি) নিশ্চিত করে যে, উগান্ডা ক্রিকেট অ্যাসোসিয়েশন প্রতিযোগিতাটির আয়োজন করবে, এবং প্রতিযোগিতাটি অনুষ্ঠিত হবে জুনের ২০২২ এর মধ্যে। প্রতিযোগিতার সবগুলো খেলা হবে লিস্ট এ মর্যাদা সম্পন্ন।
.
চলো বদলে যাই
চলো বদলে যাই (সেই তুমি) এলআরবি ব্যান্ডের একটি জনপ্রিয় গান যেটি লিখেছেন, সুর করেছেন ও গেয়েছেন আইয়ুব বাচ্চু। গানটি সুখ অ্যালবামের অন্তর্ভুক্ত যেটি ১৯৯৪ সালে মুক্তি পায়। গানটি বাংলাদেশ ও ভারতে ব্যাপক জনপ্রিয়তা অর্জন করে। গানটিকে বাংলা ব্যান্ড সংগীতের জগতে অন্যতম সেরা গান হিসেবে ধরা হয়।
গানটি অ্যাকুস্টিক গিটার এবং ড্রামের শব্দ দিয়ে শুরু হয়। প্রথম পংক্তিটি, শুরুর দশ সেকেন্ডের মধ্যে গাওয়া শুরু হয়। ইলেক্ট্রনিক যন্ত্র বাজানোর অংশটি কোরাস লাইন থেকে শুরু হয় এবং দ্বিতীয় পংক্তির আগে শেষ হয়।
লিখন
গানটির রেকর্ডিং পুরাতন ঢাকার নবাবপুর সড়কে অবস্থিত অডিও আর্ট স্টুডিওতে হয়। ২০১৬ সালের জানুয়ারিতে প্রথম আলোর সাথে এক সাক্ষাৎকারে আইয়ুব বাচ্চু বলেন:
অন্যদের দ্বারা ব্যবহার
২০১৮ সালে 'ক্রসস্টিচ' নামের একটি পাকিস্তানি পোশাক প্রতিষ্ঠান গানটির বাঁশির সংস্করণকে হুবহু নকল করে তাদের পোশাকের বিজ্ঞাপনে আবহ সংগীত হিসেবে ব্যবহার করে। অনুমতি ছাড়া গানটি ব্যবহার করার জন্য প্রতিষ্ঠানটি সমালোচিত হয়।
দ্য গ্রেনেডিয়ার্স
দ্য গ্রেনেডিয়ার্স হ'ল ভারতীয় সেনাবাহিনীর একটি পদাতিক রেজিমেন্ট, পূর্বে বোম্বাই সেনাবাহিনীর অংশ এবং প্রাক স্বাধীনতার সময় ব্রিটিশ ভারতীয় সেনাবাহিনীর অংশ ছিল, যখন রেজিমেন্টটি চতুর্থ বোম্বাই গ্রেনেডিয়ার হিসাবে পরিচিত ছিল। এটি দুটি বিশ্বযুদ্ধের সময় এবং ভারতের স্বাধীনতার পর থেকে নিজেকে আলাদা করেছে। রেজিমেন্টটি অনেক যুদ্ধ সম্মান এবং বীরত্বের পুরস্কার জিতেছে এবং তিনটি ভিন্ন যুদ্ধে তিনটি পরমবীর চক্র পুরস্কার প্রাপ্ত ভারতের অন্যতম সজ্জিত রেজিমেন্ট হিসাবে বিবেচিত হয়।
প্রথম ইতিহাস
কমনওয়েলথের সেনাবাহিনীর প্রাচীনতম গ্রেনেডিয়ার রেজিমেন্ট ভারতীয় সেনাবাহিনীর অন্তর্ভুক্ত। 'গ্রেনেডিয়ার্স' ধারণাটি যুদ্ধের সবচেয়ে বিপজ্জনক কাজের জন্য সাহসী এবং শক্তিশালী ব্যক্তিত্বদের নির্বাচন করার অনুশীলন থেকে বিকশিত হয়েছিল। ভারতীয় সেনাবাহিনীতে গ্রেনেডিয়ার্সের দীর্ঘতম অটুট অস্তিত্ব রেকর্ড রয়েছে।
বোম্বাই প্রেসিডেন্সির সেনাবাহিনীতে নিয়োগপ্রাপ্ত সেনাবাহিনীর সাথে ভারতীয় গ্রেনেডিয়ার্সের ইতিহাস জড়িত। গ্রেনেডিয়ার সংস্থার প্রথম উল্লেখ ১৬৮৪ সালের দিকে, যখন বোম্বাই দ্বীপটি দখল করে নিয়েছিল এবং ইউরোপীয় ও স্থানীয় খ্রিস্টানদের তিনটি সংস্থার সমন্বয়ে গঠিত ইংরেজ সেনার সামান্য সেনাবাহিনীর একটি গ্রেনেডিয়ার সংস্থা ছিল। এই ইউনিট পরবর্তীকালে ১৭১০ সালে, বোম্বাই আর্মিতে "ইউরোপীয়, টোপাসেস (ভারতীয় খ্রিস্টান) এবং কফরি (কাফির বা আফ্রিকান ক্রীতদাস)" এর পাঁচটি সংস্থা গঠিত যার মধ্যে প্রথম সংস্থাটি ছিল একটি ইউরোপীয় গ্রেনেডিয়ার সংস্থা। এই সংস্থাটি বোম্বাই ইউরোপীয় রেজিমেন্টে একীভূত হয়েছিল, যা পরে তা ভেঙে দেওয়া হয়েছিল। ১৭৫৭ সালে, রবার্ট ক্লাইভ বেঙ্গল নেটিভ ইনফ্যান্ট্রি- র প্রথম রেজিমেন্ট উত্থাপন করেছিলেন, যার মধ্যে দুটি সংস্থা গ্রেনেডিয়র সংস্থা ছিল, তবে ১৭৭৯ সালে একটি ব্যাটালিয়ন গঠিত না হওয়া পর্যন্ত বেঙ্গল আর্মি থেকে গ্রেনেডিয়ারদের কোনও রেজিমেন্ট গঠিত হয়নি।
১৭৫৯ সালে, দক্ষিণ ভারতে ফরাসী চক্রের প্রতিক্রিয়া হিসাবে, বোম্বাই সেনাবাহিনীর শক্তি বৃদ্ধি করা হয়েছিল, এবং "এই দ্বীপে পরিবার যারা আছে তাদের প্রতি সম্মান জানিয়ে" সিপাই গ্রেনেডিয়ারদের প্রথম সংস্থা বোম্বাইয়ের সেরা সিপাইদের সাথে উত্থাপিত হয়েছিল। এটিতে কেবল নেটিভ অফিসার ছিল এবং সমস্ত সিপাহী নীল রঙের মুখোমুখি লাল রঙের পোশাক পরে থাকতেন। পরে, কর্পসে একজন অ্যাডজুটেন্ট নিয়োগ করা হয়।
পরে বোম্বাই আর্মি বেশ কয়েকটি সিপাহী ব্যাটালিয়ন নিয়ে গঠিত, প্রত্যেকটিতে একটি বা দুটি গ্রেনেডিয়ার সংস্থা ছিল। এগুলি বোম্বাই সিপাহী ব্যাটালিয়নের গ্রেনেডিয়ার সংস্থাগুলির সমন্বিত একটি ব্যাটালিয়ন হিসাবে একত্রে গঠন করা হয়েছিল এবং তারা ১৭৭৮ সালে তালেগাঁওয়ের বিখ্যাত যুদ্ধে জয় লাভ করেছিল। এই সংমিশ্রিত ব্যাটালিয়ন এতই প্রভাবশালী ছিল যে বোম্বাই প্রেসিডেন্সি একটি গ্রেনেডিয়ার ব্যাটালিয়ন স্থায়ীভাবে উত্থাপনের আদেশ দিয়েছিল যা যথাক্রমে ছয় বছর আগে ১২ মার্চ, ১৭৭৯ সালে একটি ব্রিটিশ ব্যাটালিয়নকে নিজেকে ডাকার সম্মান দেওয়া হয়েছিল। " গ্রেনেডিয়ার্স "। বোম্বের গভর্নর জেনারেল ১২ নভেম্বর ১৭৭৯ সালে একটি আদেশ দেন, যার অধীনে নিম্নলিখিত রেজিমেন্টগুলির গ্রেনেডিয়ার সংস্থাগুলি একত্রিত হয়ে বিশ্বের প্রথম গ্রেনেডিয়ার রেজিমেন্ট গঠন করেছিল, নাম " দ্য গ্রেনাডিয়ার ব্যাটালিয়ন, পদাতিকের প্রথম রেজিমেন্ট ":
চতুর্থ বোম্বাই গ্রেনাডিয়ার্স
চতুর্থ বোম্বাই গ্রেনেডিয়ার্স ছিল প্রথম বিশ্বযুদ্ধ শেষ হওয়ার পরে সংঘটিত ভারতীয় সেনাবাহিনীর সংস্কারের অংশ হিসাবে ১৯২২ সালের ১ মার্চ গঠিত স্বাধীন-পূর্ব ভারতীয় সেনাবাহিনীর একটি পদাতিক রেজিমেন্ট। এটি অনুসরণ করে রেজিমেন্টটি পরবর্তী পনেরো বছর বর্তমান উত্তর-পশ্চিম সোমালিয়া, পাশাপাশি চীন এবং উত্তর-পশ্চিম সীমান্তে ব্রিটিশ সোমালিল্যান্ডের রক্ষণাবেক্ষণে কাটিয়েছিল। ৩ য়, ৪ র্থ ও ৫ ম ব্যাটালিয়ন সব ভেঙ্গে দেয়া হয় এবং ১০ ম ব্যাটালিয়নের 10 ম ব্যাটালিয়ন, সঙ্গে একীভূত জাট রেজিমেন্ট এর সম্মিলিত প্রশিক্ষণ কেন্দ্র গঠনের বেরেলী । দ্বিতীয় বিশ্বযুদ্ধের পরে তারা নতুন ভারতীয় সেনাবাহিনীকে বরাদ্দ করা রেজিমেন্টগুলির মধ্যে একটি ছিল এবং নামকরণ করেছিল গ্রেনাডিয়ার্স।
রেজিমেন্টটিতে ছয়টি ব্যাটালিয়ন ছিল, সমস্ত প্রাক্তন রেজিমেন্ট ছিল। এই ছিল:
দ্বিতীয় বিশ্বযুদ্ধ
দ্বিতীয় বিশ্বযুদ্ধের শুরুতে রেজিমেন্টের মাত্র দুটি ব্যাটালিয়ন ছিল, প্রথম এবং দ্বিতীয়। এটি শীঘ্রই পরিবর্তিত হয়েছিল, যুদ্ধের সময়কার পরিষেবার জন্য বেশ কয়েকটি ব্যাটালিয়ন উত্থাপিত হয়েছিল, যার মধ্যে রয়েছে: তৃতীয়, চতুর্থ, ৫ ম, ৬ ষষ্ঠ, ১৪,২৫,২৬ এবং ২৭ তম ব্যাটালিয়ন। দশম (প্রশিক্ষণ ব্যাটালিয়ন )ও জাট রেজিমেন্ট থেকে ডি-লিংকড ছিল। এর মধ্যে কয়েকটি ব্যাটালিয়ন কেবল গ্যারিসন বা রিয়ার এরিয়া সেনা ছিল, অন্যরা মধ্য প্রাচ্য এবং বার্মা সহ যুদ্ধের সময় বেশ কয়েকটি প্রেক্ষাগৃহে বিশেষত আরাকান অভিযান চলাকালীন এবং কোহিমাতে সুনামের সাথে কাজ করেছিল ।
চতুর্থ গ্রেনেডিয়াররা ভারতীয় আর্মার্ড এবং ট্যাঙ্ক ব্রিগেডের মোটর চালিত পদাতিক উপাদান গঠন করেছিল এবং নিজেদেরকে 'ট্যাঙ্ক এসকর্ট' পদাতিক রক্ষাকারী ট্যাঙ্ক হিসাবে জঙ্গলের পরিস্থিতিতে স্নাইপার আক্রমণ থেকে রক্ষা করে:
ইন্ডিয়ান গ্রেনেডিয়ার্সের বর্তমান ব্যাটালিয়নস
এই ব্যাটালিয়ন সহ গ্রেনাডিয়ারদের রাষ্ট্রীয় রাইফেলসে 4 টি এবং আঞ্চলিক সেনাবাহিনীতে 2 ব্যাটালিয়ন রয়েছে।
যুদ্ধ সম্মান
ডান|থাম্ব|489x489পিক্সেল| ১৯১০ সালে ব্রিটিশ ভারতীয় সেনাবাহিনীর বোম্বে গ্রেনেডিয়ার্স এর একজন সৈনিক।
যুদ্ধ সম্মান (স্বাধীনতার পূর্ব)
ভারতীয় স্বাধীনতার আগে, রেজিমেন্টটি ব্রিটিশ ভারতীয় সেনাবাহিনীর অংশ হিসাবে অনেক যুদ্ধ সম্মান অর্জন করেছিল। এই যুদ্ধ সম্মানের অন্তর্ভুক্ত:
প্রথম বিশ্বযুদ্ধ
ডান|থাম্ব|376x376পিক্সেল| ইউরোপে জয়ের ৭০ তম বার্ষিকী উপলক্ষে ২০১৫ সালের মস্কো বিজয় দিবস প্যারেডে অংশ নেওয়া গ্রেনেডিয়ার্স।
যুদ্ধ সম্মান (স্বাধীনতা পরবর্তী)
১৯৪৭ সাল থেকে রেজিমেন্টটি ভারতীয় সেনাবাহিনীর অংশ হিসাবে নিম্নলিখিত যুদ্ধের সম্মান অর্জন করেছে:
সজ্জা
ভারতীয় সেনাবাহিনীর সমস্ত পদাতিক রেজিমেন্টস এর মধ্যে বীরত্বের জন্য ভারতের সর্বোচ্চ পদক, পরমবীর চক্রের সর্বাধিক সংখ্যক প্রাপ্তির এক অনন্য ও স্বতন্ত্র সম্মান গ্রেনেডিয়ারদের রয়েছে।   লক্ষণীয়, স্বাধীনতার পূর্বে দ্য গ্রেনাডিয়ার্সের সাথে দায়িত্ব পালন করা ব্রিটিশ অফিসাররা চারটি ভিক্টোরিয়া ক্রস জিতেছিলেন। রেজিমেন্টের সদস্যরা ইন্ডিয়ান অর্ডার অফ মেরিট সহ স্বাধীনতার পূর্বে বেশ কয়েকটি অন্যান্য সজ্জাও পেয়েছিলেন।
গোবিন্দগঞ্জ উপজেলা
গোবিন্দগঞ্জ উপজেলা বাংলাদেশের গাইবান্ধা জেলার একটি প্রশাসনিক এলাকা।
অবস্থান ও আয়তন
উত্তরবঙ্গ এর প্রবেশদ্বার বলে খ্যাত গোবিন্দগঞ্জ উপজেলা রংপুর বিভাগের গাইবান্ধা জেলায় অবস্থিত। উত্তরে দিনাজপুর জেলার ঘোড়াঘাট উপজেলা ও পলাশবাড়ী উপজেলা, দক্ষিণে বগুড়া জেলার সোনাতলা উপজেলা ও শিবগঞ্জ উপজেলা, পূর্বে সাঘাটা উপজেলা ও পলাশবাড়ী উপজেলা, পশ্চিমে জয়পুরহাট জেলার পাঁচবিবি উপজেলা ও কালাই উপজেলা।
প্রশাসনিক এলাকা
পৌরসভা - ১টি :
ইউনিয়ন - ১৭টি :
অর্থনীতি
এই উপজেলার কোচাশহর ইউনিয়ন কুটির শিল্পে খুবই উন্নত। এখানে ১৯৬০-এর দশক থেকে সুয়েটার, মুজা, মাফলার ইত্যাদি তৈরী করা হয়। বাংলাদেশের অন্যতম বড় চিনিকল রংপুর চিনি কল লিমিটেড এই উপজেলার মহিমাগঞ্জে অবস্থিত।
লাভ আজকাল পরশু
লাভ আজ কাল পরশু হচ্ছে একটি বাংলা ভারতীয় চলচ্চিত্র এসভিএফ এন্টারটেইনমেন্ট দ্বারা প্রযোজিত ।
বাংড়া ইউনিয়ন
বাংড়া ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।
ভৌগোলিক উপাত্ত
বাংড়া ইউনিয়নের মোট আয়তন ৪৯৯৬একর।ঘরবাড়ির সংখ্যা ৬৮৮৫ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী বাংড়া ইউনিয়নের মোট জনসংখ্যা ২৮৮৭২ জন।এদের মধ্যে ১৪৩৬৪ জন পুরূষ এবং ১৪৫০৮ জন মহিলা। প্রতি ব:কি: এ ১৪২৮ জন লোক বাস করে।
আরফানুল হক রিফাত
আরফানুল হক রিফাত একজন বাংলাদেশী রাজনীতিবিদ, যিনি ২০২২ সালের কুমিল্লা সিটি কর্পোরেশন নির্বাচনে মেয়র পদে নির্বাচিত হন।
জীবনী
একই বছরে আরফানুল হক রিফাত জামায়াত শিবির কর্তৃক আক্রমণের শিকার হন, ওই সময় তার দুই হাত এবং দুই পায়ের রগ কেটে দেওয়া হয়। ১৯৮৩-৮৫ সাল পর্যন্ত তিনি সিঙ্গাপুরের মাউন্ট এলিজাবেথ হাসপাতালে চিকিৎসাধীন ছিলেন। ১৯৯৬ সালে তিনি কেন্দ্রীয় যুবলীগের সদস্যপদ লাভ করেন এবং পরবর্তীতে কুমিল্লা জেলা যুবলীগের সহ-সভাপতির দায়িত্ব পালন করেন। সর্বশেষ ২০১৭ সালে তিনি কুমিল্লা মহানগর আওয়ামী লীগের সাধারণ সম্পাদকের পদ লাভ করেন।
এছাড়া আরফানুল হক রিফাত ২০১০ সাল থেকে কুমিল্লা জেলা ফুটবল অ্যাসোসিয়েশনের সভাপতি এবং জেলা ক্রীড়া সংস্থার সাধারণ সম্পাদকের দায়িত্ব পালন করছেন।
২০২২ সালের কুমিল্লা সিটি কর্পোরেশন নির্বাচনে তিনি বাংলাদেশ আওয়ামী লীগের মনোনয়ন লাভ করেন এবং সাবেক মেয়র মনিরুল হক সাক্কু কে পরাজিত করে মেয়র নির্বাচিত হন‌।
সমালোচনা
২০১৮ সালের ৯ জানুয়ারি গোয়েন্দা সংস্থার সহযোগিতায় প্রধানমন্ত্রীর কার্যালয় থেকে প্রকাশিত বাংলাদেশের মাদক চোরাকারবারি, তাদের পৃষ্ঠপোষক ও এর সঙ্গে সংশ্লিস্ট আইনশৃঙ্খলা রক্ষাকারী বাহিনীর সদস্যদের তালিকায় কুমিল্লা জেলার মাদক চোরাকারবারিদের পৃষ্ঠপোষক হিসেবে আরফানুল হক রিফাতের নাম উল্লেখ ছিলো। তবে তিনি এবং কেন্দ্রীয় আওয়ামী লীগ নেতারা এই অভিযোগ উদ্দেশ্যপ্রণোদিত বলে দাবি করেছেন।  এছাড়া, তার বিরুদ্ধে পেশীশক্তি ব্যবহার করে টেন্ডারবাজি এবং গোমতী নদী থেকে অবৈধভাবে বালু ও মাটি উত্তোলনের অভিযোগ রয়েছে।
সিটি মল (বুখারেস্ট)
সিটি মল ছিল একটি শপিং মল, যা রোমানিয়ার বুখারেস্টের ইরোই রেভোলুটিই স্কয়ারে অবস্থিত ছিল। ২০০৫ সালে খোলা এই মলটি, কমিউনিস্ট ব্যবস্থার পতনের পরে পরিত্যক্ত একটি হাঙ্গার সার্কাসের ভিত্তির উপর তৈরি করা হয়েছিল।
গাজীর গান
গাজীর গান বা গাজী পীরের বন্দনা বাংলাদেশের ফরিদপুর, নোয়াখালী, চট্টগ্রাম ও সিলেট অঞ্চলে এক সময়ের প্রচলিত এক ধরনের মাহাত্ম্য গীতি। গাজী পীর সাহেব মুসলমান হলেও অন্যান্য ধর্মের অনুসারীদের মধ্যে হিন্দু, বৌদ্ধ, খ্রীস্টান ও ইসলাম ধর্মের অনুসারীদের একটি অংশ তার ভক্ত ছিলো। আর ভক্তরাই এ গাজীর গানের আসর বসাতো। গান চলার সময় আসরে উপস্থিত দর্শক-শ্রোতারা তাদের মানতের অর্থ গাজীর উদ্দেশ্য দান করতো। বর্তমানে এ গানের প্রচলন নেই।
উদ্দেশ্য
সন্তান লাভ, রোগব্যাধির উপশম, অধিক ফসল উৎপাদন, গো-জাতি ও ব্যবসা-বাণিজ্যের উন্নতি এরূপ মনস্কামনা পূরণার্থে গাজীর গানের পালা দেওয়া হতো এ নিয়ে আসর বসিয়ে কিছু লৌকিক কার্যক্রমসহ গাজীর গান পরিবেশিত হতো।
বিবরণ
মূল গানে প্রথমে গাজীর প্রশংসা করা হতো। ‘পূবেতে বন্দনা করি পূবের ভানুশ্বর। এদিকে উদয় রে ভানু চৌদিকে পশর\ ...তারপরে বন্দনা করি গাজী দয়াবান। উদ্দেশে জানায় ছালাম হেন্দু মোছলমান’ বন্দনা তথা প্রশংসার পরে গাজীর জীবন বৃত্তান্ত, দৈত্য-রাক্ষসের সঙ্গে যুদ্ধ, রোগ-মহামারী, বালা-মুসিবত,  খারাপ আত্মার সাথে যুদ্ধ, অকুল সমুদ্রে ঝড়-ঝঞ্ঝা থেকে পুণ্যবান ভক্ত সওদাগরের নৌকা রক্ষার কাহিনী এসবে গানে  বর্ণনা করা হতো।
এছাড়া গানের মাধ্যমে তৎকালিন সমাজের বিভিন্ন অপরাধ, বিচার ও সমস্যা-সম্ভাবনা তুলে ধরা হতো। কিছু কিছু গানে দধি ব্যবসায়ী গোয়ালার ঘরে দুগ্ধ থাকা সত্ত্বেও গাজীকে না দেওয়ার শাস্তি বর্ণণা করা হতো।
একটি গানে ইতিহাস বর্ণণা করতে গিয়ে বলা হয়েছে, গাজী পীর জমিদারের অত্যাচার থেকে প্রজা সাধারণকে রক্ষা করেতেন। এমনকি কোনো কোনো ভক্ত মামলা জয়ী হওয়ার আশ্বাসও ছিলো একটি গানে: গানটির ছন্দ ছিলো এরকম- ‘গাজী বলে মোকদ্দমা ফতে হয়ে যাবে। তামাম বান্দারা মোর শান্তিতে থাকিবে’ এরূপ গানে ধর্মীয় ও বৈষয়িক ভাবনা একাকার ছিলো।
ইতিহাস
বাংলাদেশের নিম্নাঞ্চলে পট বা চিত্র দেখিয়ে গাজীর গান গেয়ে বেড়াত বেদে সম্প্রদায়ের একটি অংশ। তার মধ্যে মুন্সীগঞ্জ, নারায়ণগঞ্জ, কুমিল্লা, চাঁদপুর, ফরিদপুর, নোয়াখালী, চট্টগ্রাম ও সিলেট অঞ্চলে  নরসিংদী অঞ্চলেই এমন বেদেদের বিচরণ ছিল বেশি। এ সম্প্রদায়ের মানুষ গ্রামে গ্রামে গিয়ে গাজীর গান গেয়ে ধান অথবা টাকা নিতো, যা দিয়ে তাদের জীবিকা নির্বাহ করতো। এভাবে করে একসময় গাজীর গান বাংলাদেশের লোকসংস্কৃতির একটি অংশ হয়ে যায়।
সময়কাল
গাজীর গান গাওয়ার সময় ছিল কার্তিক-অগ্রহায়ণ মাস। যে সময় কৃষকের উঠোনে ধান থাকে। অন্য সময় কখনোই বেদেদের গাজীর গান গাইতে দেখা যেত না। গাজীর পটের ওপর ভিত্তি করে একটি প্রবাদ আছে 'অদিনে গাজীর পট'। সঠিক সময় ছাড়া বা অসময়ে কেউ কিছু করলে এই প্রবাদটি বলা হতো।
পদ্ধতি
গাজীর পট গান বা চিত্রভিত্তিক গানের আসরে কারবালার ময়দান, কাশ্মীর, মক্কার কাবাগৃহ, হিন্দুদের মন্দিরের মতো পবিত্র স্থানগুলো বিশেষ চিহ্নে আঁকা থাকতো। অনেক সময় এসব চিহ্ন মাটির সরা বা পাতিলেও আঁকা হতো। পট হচ্ছে মূলত মারকিন কাপড়ে আঁকা একটি চিত্রকর্ম, যা প্রস্থে চার ফুট, দৈর্ঘ্যে সাত-আট ফুটের মতো। মাঝখানের বড় ছবিটি পীর গাজীর। তার দুই পাশে ভাই কালু ও মানিক। গাজী বসে আছে বাঘের ওপর। এই ছবিটি কেন্দ্র করে আরও আছে কিছু নীতি বিষয়ক ছবি বা চিত্র। মনোরম ক্যানভাসের এ পটটির বিভিন্ন অংশের ছবি লাঠি দিয়ে চিহ্নিত করে গীত গাওয়া হয়। গানের দলে ঢোলক ও বাঁশিবাদক এবং চার-পাঁচজন দোহার থাকতো। এদের দলনেতা গায়ে আলখাল্লা ও মাথায় পাগড়ি পরিধান করে একটি আসা দন্ড হেলিয়ে-দুলিয়ে এবং লম্বা পা ফেলে আসরের চারদিকে ঘুরে ঘুরে গান গাইতো। আর দোহাররা মুহুর্মুহু বাদ্যের তালে তালে এ গান পুনরাবৃত্তি করতো।
দেশ অনুযায়ী সামরিক ইউনিটের নীতিবাক্যের তালিকা
সাধারণ বাংলা বর্ণানুক্রমে সাজানো হলো:
ইন্দোনেশিয়া
ইন্দোনেশিয়ান জাতীয় সশস্ত্র বাহিনী এবং ইন্দোনেশিয়ান ন্যাশনাল পুলিশের মধ্যে ইউনিটগুলি সংস্কৃত, পুরাতন জাভানিজ এবং ইন্দোনেশীয় ভাষা থেকে নেওয়া নীতিবাক্য রয়েছে ।
ভারত
The mottoes of the Indian Armed Forces units come from Sanskrit or a regional language the specific unit is closely affiliated with. Some however are laurels won on the field and are in the language of the enemy or the commander's praise.
চুম্বন বুথ
থাম্ব|[[ইসি সেগার রচিত " থিম্বল থিয়েটার"-এ ১৯২১ এর কমিক "সামথিং দ্য ম্যাটার" -এ চিত্রিত একটি চুম্বন বুথ।]] একটি চুম্বন বুথ একটি আকর্ষণ, সাধারণত উৎসবে, যেখানে বুথ চালনাকারী ব্যক্তি অন্যান্য দাতাদের চুম্বন করে, প্রায়শই দাতব্য প্রতিষ্ঠানের জন্য তহবিল সংগ্রহ করতে। গার্হস্থ্য প্রাণীও কৌতুককর উদ্দেশ্যে ব্যবহার করা যেতে পারে।
১৯৭১ সালে ডালাসে আমেরিকান লাইব্রেরি অ্যাসোসিয়েশনের একটি জাতীয় সম্মেলনে এলজিবিটি সমকামী প্রচারকারী বারবারা গিটিংস "হাগ এ হোমোসেক্সুয়াল" ব্যানারের একটি চুম্বন বুথের কর্মচারী ছিলেন, যেখানে "কেবল মহিলাদের জন্য" পক্ষ এবং "কেবল পুরুষদের জন্য" আলাদা বুথ ছিল। যখন কেউ এর সদ্ব্যবহার করেনি, তিনি এবং আলমা রাউতসং টেলিভিশন ক্যামেরার সামনে চুমু খেয়েছিলেন। এর সাফল্যের বর্ণনা দিতে গিয়ে বেশিরভাগ প্রতিক্রিয়া নেতিবাচক হওয়া সত্ত্বেও গিটিংস বলেছিলেন, আমাদের আরো শ্রোতা পাওয়া দরকার ছিল। সুতরাং আমরা সিদ্ধান্ত নিয়েছি, আসুন সমকামী প্রেমকে লাইভ দেখান। আমরা নিখরচায় — মানে, বিনামূল্যে — সমকামী চুম্বন এবং আলিঙ্গন সরবরাহ করছিলাম। আমি আপনাকে বলি, বুথঘিরে ভিড় হয়েছিল, কিন্তু কেউ কোনও বিনামূল্যে আলিঙ্গনের জন্য বুথে প্রবেশ করেনি। তাই আমরা জড়িয়ে ধরে একে অপরকে চুমু খেলাম। সন্ধ্যার খবরে এটি দু'বার দেখানো হয়েছিল, সকালে আবার একবার। এটি আমাদের মানচিত্রে রাখে"
মার্কিন সংগীতশিল্পী মার্নি স্টার্ন ২০০৮ সালে তার কয়েকটি কনসার্টে চুম্বন বুথ চালাতেন।
সিনা মুঞ্চ
সিনা মুঞ্চ (জন্ম ১৭ জুন ১৯৭১) একজন ফিজিয়ান প্রাক্তন সাঁতারু। তিনি ১৯৮৮ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
বে অব বেঙ্গল (ব্যান্ড)
বে অব বেঙ্গল বাংলাদেশী এক্সপেরিমেন্টাল রক/মেটাল ব্যান্ড। ২০১০ সালে চট্টগ্রামে এটি গঠিত হয়। তাদের প্রথম অ্যালবাম "নীরব দুর্ভিক্ষ" ২০১৬ সালে মুক্তি পায়।
ভাগ্যশ্রী
ভাগ্যশ্রী পাটবর্ধন (भाग्यश्री पटवर्धन; জন্ম:২৩ ফেব্রুয়ারি ১৯৬৯) ভারতের একজন চলচ্চিত্র অভিনেত্রী।তার অভিনীত ম্যায়নে প্যায়ার কিয়া চলচ্চিত্রের মাধ্যমে দর্শক মহলে পরিচিত হন।এর পর তিনি বহু হিন্দি,তামিল,কান্নাড়া,মারাঠি, ভোজপুরি চলচ্চিত্রে অভিনয় করেছেন।
বে অব বেঙ্গল (ব্যান্ড)
ইতিহাস
ব্যান্ডটি ২০১০ সালের ২৬ ডিসেম্বরে গঠিত হয়। তাদের প্রথম অ্যালবাম "নীরব দুর্ভিক্ষ" ২০১৬ সালের ২০ ফেব্রুয়ারি মুক্তি পায়। ২০১৫ সাল পর্যন্ত তাড়া ১৭ টি গান নিয়ে কাজ করেছিল, যেখান থেকে ১০ টি গান প্রথম অ্যালবামের জন্য নির্বাচিত করা হয়।
ভাগ্যশ্রী
প্রথম জীবন
১৯৬৯ সালে সাংলির পাটবর্ধন রাজ পরিবারে ভাগ্যশ্রীর জন্ম হয়।তার পিতা হলেন বিজয় সিংহরাও মাধবরাও পাটবর্ধন। তিনি তিন বোনের মধ্য সবার বড়।
২০২২–২৩ কেনিয়া চতুর্দেশীয় সিরিজ
২০২২–২৩ কেনিয়া চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের ডিসেম্বর মাসে কেনিয়ায় অনুষ্ঠিত হয়। প্রাথমিকভাবে স্বাগতিক কেনিয়ার সাথে উগান্ডা ও কাতারের অংশগ্রহণে একটি ত্রিদেশীয় সিরিজ হিসেবে প্রতিযোগিতাটি আয়োজিত হওয়ার কথা ছিল।  পরবর্তীতে তানজানিয়ার অংশগ্রহণ নিশ্চিত হলে প্রতিযোগিতাটিকে একটি চতুর্দেশীয় টুর্নামেন্টে রূপান্তর করা হয়।
টুর্নামেন্টের ফাইনালে কেনিয়াকে পরাজিত করে বিজয়ী হয় উগান্ডা।
পয়েন্ট তালিকা
ফাইনালে উত্তীর্ণ
৩য় স্থান নির্ধারণীতে উত্তীর্ণ
বীরবাসিন্দা ইউনিয়ন
বীরবাসিন্দা ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।
ভৌগোলিক উপাত্ত
বীরবাসিন্দা ইউনিয়নের মোট আয়তন ৩৯৪৭ একর।ঘরবাড়ির সংখ্যা ৪৬৩০ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী বীরবাসিন্দা ইউনিয়নের মোট জনসংখ্যা ১৮৬৩৭ জন।এদের মধ্যে ৮৮১৪ জন পুরূষ এবং ৯৮২৩ জন মহিলা। প্রতি ব:কি: এ ১১৬৭ জন লোক বাস করে।
কামদেব (উদ্ভিদ)
কামদেব (বৈজ্ঞানিক নাম: Calophyllum polyanthum) হচ্ছে ক্যালোফিলাসি পরিবারের একটি উদ্ভিদ। Wall. ex Choisy এই প্রজাতিটি ১৮৬১ সালে রেকর্ড করেন। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
বিবরণ
কামদেব একটি চিরসবুজ গাছ। এটি আকারে মাঝারি আকৃতির হয়, এই গাছের প্রচুর শাখা-প্রশাখা আছে। এর বাকল লম্বালম্বি খাঁজযুক্ত এবং রঙের দিক থেকে হতে পারে বৈচিত্র যেমন হলুদ, ধূসর, বাদামি বা কালো।পাতার আকার সাড়ে ৬ থেকে সাড়ে ১২ সেন্টিমিটার পর্যন্ত লম্বা ও পুরু। এই ফুল, পুষ্পবৃন্ত সরু, ৪ থেকে ১০ মিলিমিটার লম্বা হয়। বৃত্যংশ চারটি।এর পুংকেশর অসংখ্য। ফল ঝুলন্ত ও রসাল হয়। বীজ ডিম্বাকৃতি, বাদামি রঙের হয়। কাঠের রং লালচে বাদামি।
বিস্তৃতি
এই গাছের আদি নিবাস ভারত, থাইল্যান্ড ও দক্ষিণ-পশ্চিম চীন।
জাবালে নূর
জাবালে নূর সৌদি আরবের মক্কা আল-মুকাররমার অন্যতম একটি ঐতিহাসিক পাহাড়। এটি ক্বাবা ঘরের উত্তর-পূর্বে অবস্থিত। এটি ঐতিহাসিক গুরুত্ব লাভ করার কারণ হচ্ছে, নবী মুহাম্মদ এ পাহাড়ের গুহায় আল্লাহর ইবাদত করেন এবং প্রথম ওহী লাভ করেন।
পর্বতের প্রকৃতি
এই পর্বতের উচ্চতা ৬৪২ মিটার, এবং এটি ৩৮০ মিটার থেকে তীব্রভাবে নেমে ৫০০ মিটারের স্তরে পৌঁছেছে, এর পাদদেশ ৫ কিমি।
হেরা গুহা
থাম্ব| জাবালে নূরে হেরা গুহায় প্রবেশ দ্বার। থাম্ব|302x302পিক্সেল| মানুষ হেরা গুহায় প্রবেশ করছে হেরা গুহা এ পাহাড়ের চূড়ায় অবস্থিত, এটা পাহাড়ের উপর একটা ফাঁকাস্থান, এর দরজা উত্তর দিকে, দৈর্ঘ ৪ গজ, প্রস্থ প্রায় দুগজ। এক সাথে পাঁচজন বসতে পারে।
বাসিরাহ
বাসিরাহ (بصيرة) একটি আরবি শব্দ যা মুসলমানরা উপলব্ধি, অন্তর্দৃষ্টি এবং অতীন্দ্রিয় সত্যের দূরদর্শিতা বোঝাতে ব্যবহার করে। সেই সত্য থেকে কিছু জ্ঞানের গভীর বিচক্ষণতা হ'ল ফিরাসা।
বীর চক্র পুরস্কার প্রাপকদের তালিকা (২০২০–২০২৯)
বীর চক্র ভারতের তৃতীয় সর্বোচ্চ যুদ্ধকালীন সামরিক সম্মাননা পুরস্কার। এটি যুদ্ধের ময়দানে শত্রুর উপস্থিতিতে সুস্পষ্ট বৌদ্ধিক কাজের জন্য ভূষিত করা হয়।
খোর নদী
খোর নদী ( Хор   ) খবরোভস্ক ক্রাইয়ের একটি নদী। এটি উসুরি নদীর ডান শাখা নদী ।
খোর নদী দীর্ঘ এবং নদীটির অববাহিকার আকার  । একটি নগর-ধরনের বসতি নদীর তীরে অবস্থিত।
টমটম
thumb|220px|right|টমটম
টমটম হচ্ছে বাংলাদেশের বিভিন্ন অঞ্চল, বিশেষত: রাজধানী ঢাকা শহরের পুরানো এলাকায় পরিবহন কাজে ব্যবহৃত ঘোড়ায় টানা গাড়ির পরিচিত নাম। বাংলাদেশের বিভিন্ন দুর্গম এলাকায় এটি আজও বেশ প্রচলিত একটি অযান্ত্রিক বাহন। প্রাপ্ত তথ্যানুসারে, ১৮৫৬ সালে সর্বপ্রথম ঢাকা শহরে ঘোড়ার গাড়ির প্রচলন ঘটে, যা তখন 'ঠিকা গাড়ি' নামে পরিচিত ছিল।
ইতিহাস
অধ্যাপক মুনতাসীর মামুনের 'ঢাকা: স্মৃতি বিস্মৃতির নগরী-১' বই হতে জানা যায় যে, ১৮ শতকের প্রথম দিকে ঢাকায় বসবাসকারীদের মধ্যে আর্মেনীয়রা ছিলো অন্যতম প্রভাবশালী ও বণিক সম্প্রদায় এবং ১৮৫৬ সালে সিরকো নামীয় একজন আর্মেনীয়ই প্রথম ঢাকায় ঘোড়ার গাড়ির প্রচলন করেন। ১৮৪৪ সালে প্রকাশিত 'ক্যালকাটা রিভিউতে' নানা ধরনের ঘোড়ার গাড়ির কথা উল্লেখ রয়েছে; যাতে ঢাকায় চলাচলকারী গাড়িগুলোকে 'ক্রাহাঞ্চি' বা 'ক্রাঞ্চি' গাড়ি ('কারাচি গাড়ি') বলা হয়েছে।
বর্তমানে ঢাকা শহরের বঙ্গবাজার, ফায়ার সার্ভিস, পশু হাসপাতাল, বকশীবাজার, নারিন্দা, সিদ্দিক বাজার, কেরানীগঞ্জ এলাকায় ৩৫ থেকে ৪০টি ও সদরঘাট থেকে গুলিস্তান রুটে ৩৩টি টমটম চলাচল করে। অন্যদিকে রাজশাহী শহরে মাত্র ৬টি টমটম চলাচল করলেও রংপুর বিভাগের দুর্গম চরাঞ্চলে একমাত্র বাহন হিসাবে এগুলো বহুল সংখ্যক ব্যবহৃত হয়।
সিরিল সিকদার
সিরিল সিকদার নেপালে বাংলাদেশের রাষ্টদূত ছিলেন। ২০০১ সালে তাকে এই দায়িত্ব আসিন করেছিলেন। তিনি একজন কাথলিক খ্রীস্টান। বাংলাদেশের সংখ্যালঘু খ্রীস্টান সম্প্রদায়ের মধ্যে প্রথম কোন ব্যক্তি যিনি একজন রাষ্টদূত এর মত গুরুত্বপূর্ণ দায়িত্ব পেয়েছিলেন।
সিলুরিয়ান
সিলুরিয়ান যুগ হল একটি ভূতাত্ত্বিক যুগ যা অর্ডোভিশিয়ান যুগের শেষ অর্থাৎ ৪৪.৩৪ কোটি বছর আগে থেকে ডেভোনিয়ান যুগের আরম্ভ অর্থাৎ ৪১.৯২ কোটি বছর আগে পর্যন্ত চলেছিল। অন্যান্য ভূতাত্ত্বিক যুগের মতই সিলুরিয়ান যুগেরও নির্ণায়ক পাথরের স্তরগুলো সুনির্দিষ্ট করা গেছে, কিন্তু তাদের বয়স নির্ণয়ের পদ্ধতি এখনও নির্ভুল নয়। ফলে প্রদত্ত হিসেবের সাথে যুগটির প্রকৃত সময়সীমার দুই দিকেই কয়েক লক্ষ বছর পর্যন্ত হেরফের হতে পারে। সিলুরিয়ান যুগের সূচনা ঘটে একটি ব্যাপক বিলুপ্তি ঘটনার মাধ্যমে, যাতে তৎকালীন সামুদ্রিক জীবকুলের ৬০% বিলুপ্ত হয়ে যায়। এই ঘটনাটিকে অর্ডোভিশিয়ান-সিলুরিয়ান বিলুপ্তি ঘটনা বলা হয়ে থাকে।
সিরিল সিকদার
তিনি বাংলাদেশ হিন্দু-বৌদ্ধ-খ্রিস্টান ঐক্য পরিষদের সভাপতির দায়িত্ব পালন করেছেন অনেক দিন। তিনি অসুস্থ্য থাকা অবস্থায় ২২ ফেব্রুয়ারি ২০১৫ সালে ৭৮ বছর বয়সে ঢাকায় নিজ বাসায় মারা যান।
সিলুরিয়ান
সিলুরিয়ান যুগে সংঘটিত গুরুত্বপূর্ণ বিবর্তনীয় অগ্রগতি হল অস্থিযুক্ত ও চোয়ালযুক্ত মাছের আবির্ভাব ও বহু প্রজাতিতে বিভক্ত হয়ে যাওয়া। এই যুগেই প্রথম ডাঙায় জীবনের আবির্ভাব হয় ক্ষুদ্র ক্ষুদ্র শৈবাল ও মস জাতীয় উদ্ভিদের হাত ধরে, যারা নদনদী, হ্রদ ও সমুদ্রের উপকূলে জন্মাত। প্রথম স্থলচর প্রাণী হিসেবে কিছু সন্ধিপদীও সিলুরিয়ান যুগে ডাঙায় উঠে আসে। অবশ্য স্থলে প্রাণীদের বসতি বিস্তৃত হয় পরবর্তী যুগ ডেভোনিয়ানে।
চর্চার ইতিহাস
সিলুরিয়ান পাআথরের স্তর প্রথম আবিষ্কারের কৃতিত্ব ব্রিটিশ প্রত্নতাত্ত্বিক রডারিক মার্চিসনের। তিনি ১৮৩০ এর দশকের প্রথম দিকে দক্ষিণ ওয়েল্‌সে জীবাশ্মযুক্ত পলিঘটিত পাথরের স্তর নিয়ে পরীক্ষাকালীন এই আবিষ্কার করেন। তিনি এই স্তরের নামকরণ অরেন এক প্রাচীন স্থানীয় উপজাতি সিলুরেসদের নামানুসারে। এই সিদ্ধান্তের পিছনে অনুপ্রেরণা যুগিয়েছিলেন তার বন্ধু অ্যাডাম সেজ্‌উইক, যিনি ইতোমধ্যে ওয়েল্‌স রাজ্যের লাতিন নাম "ক্যাম্ব্রিয়া" অনুসারে সিলুরিয়ানের পূর্ববর্তী একটি যুগের নামকরণ করেছিলেন ক্যাম্ব্রিয়ান। অতঃপর সিলুরিয়ান যুগের সাথে সিলুরেস উপজাতির কোনও গূঢ়তর সম্পর্ক নেই। ১৮৩৫ এ দুই বিজ্ঞানী একটি যুগ্ম গবেষণাপত্র প্রকাশ করেন। এর শিরোনাম ছিল অন দ্য সিলুরিয়ান অ্যান্ড ক্যাম্ব্রিয়ান সিস্টেম্‌স, এক্সিবিটিং দ্য অর্ডার ইন হুইচ দ্য ওল্ডার সেডিমেন্টারি স্ট্রাটা সাকসিড ইচ আদার ইন ইংল্যান্ড অ্যান্ড ওয়েল্‌স। এই গবেষণাপত্রটিকে আধুনিক ভূতাত্ত্বিক সময়রেখার ধারণার জনক বলা যেতে পারে। প্রাথমিক পর্যায়ে সিলুরিয়ান যুগের স্তরের যা বর্ণনা দেওয়া হয়েছিল, সেই অনুযায়ী এগোতে গিয়ে শীঘ্রই সারা ইউরোপে প্রাপ্ত নানা সিলুরিয়ান পাথরের স্তর সেজ্‌উইকের "ক্যাম্ব্রিয়ান" স্তরের সঙ্গে সমাপতিত হতে দেখা যায়। ফলে দুই বন্ধুর মধ্যে মন কষাকষির সৃষ্টি হয় ও বন্ধুত্বের ইতি ঘটে। অবশেষে বিতর্কিত স্তরগুলোকে অর্ডোভিশিয়ান নামক একটি নতুন পর্যায়ের অন্তর্ভুক্ত করে চার্লস ল্যাপওয়ার্থ বিতর্কের সমাধান করেন। প্রথম দিকে সিলুরিয়ানের একটি বিকল্প নাম ছিল "গটল্যান্ডিয়ান", বাল্টিক উপকূলবর্তী গটল্যান্ড থেকে প্রাপ্ত স্তরের নামানুসারে।
সিরিল সিকদার
ব্যক্তি জীবন
১৯৩৮ সালের ৪ সেপ্টেম্বর বরিশালের বাবুগঞ্জের উত্তর দেহেরগতি গ্রামে সিকদার পরিবারে তার জন্ম হয়। তার পিতা ললিত ফ্রান্সিস সিকদার স্থানীয় সেন্ট আলফ্রেড উচ্চ বিদ্যালয়ের শিক্ষক ছিলেন। মাতা তেরেজা সুধীরাবালা সিকদার। পাঁচ ভাই-বোনের মধ্য তিনি ছিলেন তৃতীয়।তার স্ত্রীর নাম মাগারেট সিকদার। তাদের ৪ মেয়ে ও ১ ছেলে।
সিলুরিয়ান
চর্চার ইতিহাস
ফরাসি ভূতাত্ত্বিক জোয়াকিম বাহন্দ্‌ মার্চিসনের কাজ এগিয়ে নিয়ে যেতে "সিলুরিয়ান" শব্দটি পরবর্তী গবেষণার চেয়েও বেশি সময়গত বিস্তারের পাথরের স্তরের বর্ণনা দিতে ব্যবহার করেছেন। তিনি বোহেমিয়ার সিলুরিয়ান পাথরের স্তরগুলোকে আটটি পর্যায়ে ভাগ করেন। ১৮৫৪ তে এডওয়ার্ড ফোর্বস তার যুগ বিভাজন পদ্ধতিকে প্রশ্নের মুখে ফেলেন এবং পরবর্তী গবেষণা থেকে বাহন্দ্‌ প্রস্তাবিত শেষ সিলুরিয়ান স্তরগুলোকে ডেভোনিয়ান হিসেবে শনাক্ত করা গিয়েছে। স্তরগুলোর শ্রেণীবিভাগে এই সমস্ত মেরামতির পরেও বোহেমিয়া অঞ্চলটিকে আদিমতম জীবাশ্ম গবেষণার কাজে গুরুত্বপূর্ণ জায়গা করে দেওয়ার জন্য বাহন্দের কৃতিত্ব অনস্বীকার্য।
সিরিল সিকদার
শিক্ষাজীবন
বরিশালের সেন্ট আলফ্রেড উচ্চ বিদ্যালয় থেকে মাধ্যমিক পাস করে ঢাকায় আসেন। ঢাকায় উচ্চ মাধ্যমিক ও এলএলবি পাস করে ঢাকায় ও চট্টগ্রামে বিভিন্ন প্রতিষ্ঠানে চাকরি করেন।১৯৭২ সাল থেকে তিনি আইন পেশার সাথে জড়িত হন।